ଭୁବନେଶ୍ୱର, ଡିସେମ୍ବର ୨ (ଲୋକାଲୱାୟାର): କୋଭିଡ ପରିଚାଳନା କ୍ଷେତ୍ରରେ ଓଡିଶା ପ୍ରମୁଖ ଭୂମିକା ଗ୍ରହଣ କରି ସାରା ଦେଶ ପାଇଁ ଉଦାହରଣ ପାଲଟିଛି ବୋଲି କହିଛନ୍ତି କନ୍ଧମାଳର ବିଜେଡି ସାଂସଦ ଅଚ୍ୟୁତ ସାମନ୍ତ ।
ଲୋକସଭାରେ କୋଭିଡ ଆଲୋଚନାରେ ଭାଗ ନେଇ ସାଂସଦ ସାମନ୍ତ କରୋନା ଯୋଦ୍ଧା ସମସ୍ତ ଡାକ୍ତର, ସ୍ୱାସ୍ଥ୍ୟ କର୍ମୀ, ସଫେଇ କର୍ମୀ, ପୁଲିସ ଓ ସାମ୍ବାଦିକଙ୍କ କର୍ତବ୍ୟନିଷ୍ଠା ପାଇଁ ସେମାନଙ୍କୁ କୃତଜ୍ଞତା ଜଣାଇବା ସହ ମୃତ କରୋନା ଯୋଦ୍ଧାଙ୍କ ପ୍ରତି ଶ୍ରଦ୍ଧାଞ୍ଜଳି ଅର୍ପଣ କରିଥିଲେ ।
ଉତମ କୋଭିଡ ପରିଚାଳନା ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ, ଓଡିଶା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ସମେତ ସମସ୍ତ ପ୍ରଶାସନକୁ ବିଜେଡି ପକ୍ଷରୁ ସେ ଧନ୍ୟବାଦ ଜଣାଇଥିଲେ ।
କୋଭିଡ ବେଳେ ସମସ୍ତ ଭାରତୀୟ ଶୃଙ୍ଖଳିତ ଭାବେ ସଚେତନ ରହିବା ସହ କୋଭିଡ ନିୟମକୁ କଡାକଡି ପାଳନ କରିଥିବାରୁ ସେ ସମସ୍ତଙ୍କୁଧନ୍ୟବାଦ ଜଣାଇଥିଲେ ।
କୋଭିଡ ପରିଚାଳନାରେ ଓଡିଶା ମୁଖ୍ୟମନ୍ତ୍ରୀଙ୍କ କାର୍ଯ୍ୟଶୈଳୀକୁ ସାଂସଦ ସାମନ୍ତ ସଂସଦରେ ଉଚ୍ଚ ପ୍ରଶଂସା କରିବା ସହ ମିଶନ ଶକ୍ତିର ମହିଳା ସ୍ୱୟଂ ସହାୟକମାନଙ୍କ କାମ ଅଭିନନ୍ଦନୀୟ ଥିଲା ବୋଲି କହିବା ସହ ସେ ସମ୍ପର୍କରେ ବିସ୍ତୃତ ତଥ୍ୟ ଉପସ୍ଥାପନ କରିଥିଲେ ।
କରୋନା ବେଳେ ଓଡିଶାର ଏସଏଚଜିର ମହିଳା ସଦସ୍ୟମାନେ ସମ୍ମୁଖ ଯୋଦ୍ଧା ଭାବେ ଅଗ୍ରଣୀ ଭୂମିକା ତୁଲାଇଥିଲେ ।
ମିଶନ ଶକ୍ତିର ମୋ ଜୀବନ କାର୍ଯ୍ୟକ୍ରମରେ ସେମାନେ ଗାଁ ଗାଁ ବୁଲି କରୋନା ସଚେତନତା ସୃଷ୍ଟି କରିବା ସହ ଲକ୍ଷ ଲକ୍ଷ ମାସ୍କ ତିଆରି କରି ବାଂଟିଥିଲେ ।
ସେହିପରି ଲକଡାଉନ ବେଳେ ମାଗଣା ରୋଷଶାଳା ମାଧ୍ୟମରେ ଗାଁଗହଳର ହଜାର ହଜାର ଗରିବ ଲୋକଙ୍କୁ ରନ୍ଧା ଖାଦ୍ୟ ଯୋଗାଇ ଦେବା ସହ ଲୋକଙ୍କ ଘରେ ପନିପରିବା ପହଁଚାଇଥିଲେ ।
କରୋନା ମୁକାବିଲା ପାଇଁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନେତୃତ୍ୱରେ ରାଜ୍ୟ ସରକାର କରିଥିବା ବିଭିନ୍ନ ପ୍ରୟାସର ଉଦାହରଣ ଦେବା ସହ ମହାମାରୀ ବେଳେ ଉନ୍ନୟନ କାର୍ଯ୍ୟ ଜାରି ଥିଲା ବୋଲି ସାଂସଦ କହିଛନ୍ତି ।
କରୋନା କାଳରେ ରାଜ୍ୟ ସରକାର ୫ଟି ଅଧିନରେ ମୋ ସ୍କୁଲ ଠାରୁ ଆରମ୍ଭ କରି ବିଜୁ ସ୍ୱାସ୍ଥ୍ୟ କଲ୍ୟାଣ ଯୋଜନା ଭଳି ବିଭିନ୍ନ କାର୍ଯ୍ୟକ୍ରମ କରିଥିଲେ ବୋଲି ସାଂସଦ ଅଚ୍ୟୁତ ସାମନ୍ତ କହିଥିଲେ ।
ଯାଜପୁର, ନଭେମ୍ବର ୨୯ (ଲୋକାଲୱାୟାର): ଯାଜପୁର ଜିଲ୍ଲାର ଡାଳିଯୋଡି ବନ ରେଞ୍ଜ ଅନ୍ତର୍ଗତ ମୁଳିଝର ଗାଁରୁ ସୋମବାର ବନ ଅଧିକାରୀମାନେ ୪୩ଟି ମଧୁରଜଳ କଇଁଛ ଜବତ କରିବା ସହ ଜଣେ ଚୋରାଚାଲାଣକାରୀକୁ ଗିରଫ କରିଛନ୍ତି ।
କୌଣସି ସୂତ୍ରରୁ ଖବର ପାଇ ବନ ଓ ପୁଲିସ ଅଧିକାରୀମାନେ କଇଁଛ ଚାଲାଣକାରୀ ର୍ୟାକେଟର ପର୍ଦ୍ଦାଫାଶ କରିଥିଲେ ।
ତେବେ ବନ କର୍ମଚାରୀଙ୍କୁ ଦେଖି କିଛି ବ୍ୟବସାୟୀ ଓ କଇଁଛ ଚୋରାଚାଲାଣକାରୀ ଘଟଣାସ୍ଥଳରୁ ଫେରାର ହୋଇଯାଇଥିଲେ ।
ତେବେ ସେମାନେ ଛାଡି ଯାଇଥିବା ଦୁଇଟି ବସ୍ତାରୁ ବନ ଅଧିକାରୀମାନେ ୪୩ଟି ଜୀବନ୍ତ କଇଁଛ ଉଦ୍ଧାର କରିଥିବା ବେଳେ ଅର୍ଜୁନ ଦାସ ନାମକ ଜଣେ କଇଁଛ ଚୋରାଚାଲାଣକାରୀକୁ ଗିରଫ କରିଛନ୍ତି ।
କଇଁଛଗୁଡିକୁ ମହାନଦୀରେ ଛାଡି ଦିଆଯାଇଛି । ଏହି କଇଁଛଗୁଡିକ କୋଲକାତା ପଠା ଯାଉଥିଲା ।
ମାମଲାର ଅନ୍ୟ ଅଭିଯୁକ୍ତମାନଙ୍କୁ ଶୀଘ୍ର ଗିରଫ ହେବେ ବୋଲି ଡାଳିଯୋଜି ବନ ରେଞ୍ଜ ଅଧିକାରୀ ଅଭିରାମ ଜେନା କହିଛନ୍ତି ।
କେନ୍ଦ୍ରାପଡା, ନଭେମ୍ବର ୨୮ (ଲୋକାଲୱାୟାର): ଶନିବାର ଗହୀରମଥା ସାମୁଦ୍ରିକ ଅଭୟାରଣ୍ୟର ପାଟ୍ରୋଲିଂ ବୋଟ ଉପରେ କିଛି ମତ୍ସ୍ୟଜୀବି ଆକ୍ରମଣ କରିଛନ୍ତି ।
ସମୁଦ୍ର ମଝିରେ ହୋଇଥିବା ଏହି ଆକ୍ରମଣରେ ତିନି ବନ କର୍ମଚାରୀ ଆହତ ହେବା ସହ ପାଟ୍ରୋଲିଂ ବୋଟ ଭାଙ୍ଗିରୁଜି ଯାଇଛି ।
ସାମୁଦ୍ରିକ ଅଭୟାରଣ୍ୟରୁ ମାଛ ଧରିବାକୁ ବାରଣ କରିବାରୁ ମାଛଧରା ଟ୍ରଲରର ସଦସ୍ୟମାନେ ସେମାନଙ୍କୁ ଆକ୍ରମଣ କରିବା ସହ ପାଟ୍ରୋଲିଂ ବୋଟକୁ ବୁଡାଇ ଦେବାକୁ ଚେଷ୍ଟା କରିଥିଲେ ।
ଏହାସହିତ ସେମାନେ କାଠ ଫାଳିଆ ଓ ଧାରୁଆ ଅସ୍ତ୍ରରେ ବନ କର୍ମଚାରୀମାନଙ୍କୁ ଆକ୍ରମଣ କରିବା ସହ ପାଟ୍ରୋଲିଂ ବୋଟ ଭଙ୍ଗାରୁଜା କରିଥିଲେ ବୋଲି ଗହୀରମଥା ରେଂଜ ଅଧିକାରୀ ଦେବାଶିଷ ଭୋଇ କହିଛନ୍ତି ।
ତିନି ଆହତ ବନ କର୍ମଚାରୀ ଦୀପକ ମଣ୍ଡଳ, ଅଜିତ ଜର୍ଦ୍ଦହର ଓ ମଧୁସୂଦନ ବେହେରାଙ୍କୁ ରବିବାର ଉଦ୍ଧାର କରାଯାଇଥିଲା ।
ସେମାନେ ଏବେ କେନ୍ଦ୍ରାପଡା ଜିଲ୍ଲା ମୁଖ୍ୟ ଡାକ୍ତରଖାନାରେ ଚିକିତ୍ସିତ ହେଉଛନ୍ତି ।
ଆହତ ବନ କର୍ମଚାରୀମାନେ ଏ ସମ୍ପର୍କରେ ତାଳଚୁଆ ସାମୁଦ୍ରିକ ଥାନାରେ ଅଭିଯୋଗ ଦାୟର କରିଛନ୍ତି ।
ଭୁବନେଶ୍ୱର, ନଭେମ୍ବର ୨୭ (ଲୋକାଲୱାୟାର): ଭିତରକନିକା ଜାତୀୟ ଉଦ୍ୟାନରେ ଦଳ ଦଳ ବିଦେଶୀ ପକ୍ଷୀଙ୍କ ଆଗମନ ଆରମ୍ଭ ହୋଇଯାଇଛି ।
ବ୍ଲାକ ୱିଙ୍ଗେଟ ଷ୍ଟିଲ୍ଟ, ଆଭୋକେଟ, ୟେଲୋ-ଲପିଙ୍ଗ, ସ୍ପୁନ ବିଲ, ବଡ ହ୍ୱିସଲିଂ ବତକ, ବେୟାର ହେଡେଡ ଗୁଜ, ବ୍ଲାକ ହେଡେଡ ଗଲ, ଗଡୱିଟ, ମାର୍ସ ସ୍ୟାଣ୍ଡ ପାଇପର, ଓପନ ବିଲ୍ଡ ଷ୍ଟର୍କ, ଲିଟିଲ କରମୋରାଂଟ, ମେଡିଆନ ଏରଗେଟ, ପର୍ପଲ ହେରନ, ଲାର୍ଜ ଏରଗେଟ, ନାଇଟ ହେରନ, ଗ୍ରେ ହେରନ, ଡାର୍ଟର, ହ୍ୱାଇଟ ଇଲବିସ, କ୍ୟାଟଲ ଏରଗେଟ, ବ୍ଲୁ ୱିଙ୍ଗଡ ଲିଫ ବାର୍ଡ, ଗ୍ରେଟ ଥିକ୍ ନି, ଗ୍ରେଟ ନଟ୍, ତନି ପିପିଟ, ଗୋଲିଆଥ ହେରନ ଆଦି ପ୍ରଜାତିର ପକ୍ଷୀ ଭିତରକନିକାରେ ପହଁଚି ସାରିଛନ୍ତି ।
ଆହୁରି ଅନେକ ପ୍ରଜାତିର ପକ୍ଷୀ ଖୁବ ଶୀଘ୍ର ପହଁଚିବେ । ପର୍ଯ୍ୟଟକ ଓ ପକ୍ଷୀ ପ୍ରେମୀମାନେ ଏସବୁ ପକ୍ଷୀଙ୍କୁ ଦେଖିପାରିବେ ।
ମଧ୍ୟ ଏସିଆ ଓ ୟୁରୋପରୁ ଆସିଥିବା ଏହି ବିଦେଶୀ ପକ୍ଷୀମାନଙ୍କୁ ପର୍ଯ୍ୟଟକ ଓ ପକ୍ଷୀ ପ୍ରେମୀମାନେ ହୁକିଟୋଲା, ସାତଭାୟା, ଅଗରନାସି ଓ ଭିତରକନିକା ଆଖପାଖରେ ଥିବା ୬ଟି ଦ୍ୱୀପରେ ଦେଖିପାରିବେ ବୋଲି ଭିତରକନିକା ଡିଏଫଓ ଜେଡି ପତି କହିଛନ୍ତି ।
କେନ୍ଦ୍ରାପଡା, ନଭେମ୍ବର ୨୪ (ଲୋକାଲୱାୟାର): ଯାଜପୁର ଜିଲ୍ଲା ବରୀ ବ୍ଲକ ଅନ୍ତର୍ଗତ କାଇପଡା ଗାଁର ବିଶିଷ୍ଟ ସ୍ୱାଧୀନତା ସଂଗ୍ରାମୀ ଦଧିଚୀ ସାହୁଙ୍କର ମଙ୍ଗଳବାର ସନ୍ଧ୍ୟାରେ ଦେହାନ୍ତ ହୋଇଛି ।
ସେ ମାଳତୀ ଚୌଧୁରୀ, ନବକୃଷ୍ଣ ଚୌଧୁରୀ, ହରେକୃଷ୍ଣ ମହତାବ, ଗୋପବନ୍ଧୁ ଚୌଧୁରୀ, ରମା ଦେବୀଙ୍କ ଭଳି ବିଶିଷ୍ଟ ସ୍ୱାଧୀନତା ସଂଗ୍ରାମୀଙ୍କ ସହ କାମ କରିଥିଲେ ।
ତାଙ୍କ ମୃତ୍ୟୁରେ ସ୍ଥାନୀୟ ଅଂଚଳରେ ଶୋକର ଛାୟା ଖେଳି ଯାଇଛି । ୨୦୧୫,୨୦୧୭ ଓ ୨୦୧୯ରେ ସ୍ୱାଧୀନତା ଦିବସର ଅବ୍ୟବହିତ ପୂର୍ବରୁ ସେ ଭାରତର ରାଷ୍ଟ୍ରପତିଙ୍କ ଦ୍ୱାରା ସମ୍ମାନିତ ହୋଇଥିଲେ ।
ଯାଜପୁର ଜିଲ୍ଲାପାଳ ଚକ୍ରବର୍ତୀ ସିଂହ ରାଠୋର, ପୂର୍ବତନ ମନ୍ତ୍ରୀ ପ୍ରଫୁଲ୍ଲ ଘଡେଇ, ବରୀ ବିଧାୟକ ସୁନନ୍ଦା ଦାସ, ଇଂ ତାରା ପ୍ରସାଦ ମିଶ୍ର ପ୍ରମୁଖ ତାଙ୍କ ମୃତୁ୍ୟରେ ଶୋକ ବ୍ୟକ୍ତ କରିଛନ୍ତି ।
କେନ୍ଦ୍ରାପଡା, ନଭେମ୍ବର ୧୯ (ଲୋକାଲୱାୟାର): ମହାନଦୀ ଓ ବ୍ରାହ୍ମଣୀ ନଦୀପଠା ତଥା ନଦୀ ବନ୍ଧ ମରାମତି ପାଇଁ ଜାତୀୟ ଗ୍ରୀନ ଟ୍ରିବୁ୍ୟନାଲ ରାଜ୍ୟ ସରକାରଙ୍କୁ ନିଦେ୍ର୍ଦଶ ଦେଇଛନ୍ତି ।
କେନ୍ଦ୍ରାପଡା ଜିଲ୍ଲାରେ ରେଳ ଲାଇନ ନିର୍ମାଣ ପାଇଁ ମହାନଦୀ ଓ ବ୍ରାହ୍ମଣୀ ନଦୀ ପଠାରୁ ବେଆଇନ ଲଘୁ ଖଣିଜ ସାମଗ୍ରୀ, ବାଲି, ମୋରମ ଓ ମାଟି ଉତୋଳନ ଯୋଗୁଁ ନଦୀବନ୍ଧ ପ୍ରଭାବିତ ହୋଇଛି ।
ଜଷ୍ଟିସ ବି. ଅମିତ ସ୍ଥଲେକର ଓ କୋଲକାତା ବେଂଚର ବିଶେଷଜ୍ଞ ସଦସ୍ୟ ଶୈବାଳ ଦାସଗୁପ୍ତାଙ୍କୁ ନେଇ ଗଠିତ ଖଣ୍ଡପୀଠ କେନ୍ଦ୍ରାପଡା ଜିଲ୍ଲାପାଳଙ୍କୁ ବେଆଇନ ଖନନ ବନ୍ଦ କରିବାକୁ ନିଦେ୍ର୍ଦଶ ଦେବା ସହ ସିସିଟିଭି କ୍ୟାମେରା, ସାଟେଲାଇଟ ନୀରିକ୍ଷଣ ଭଳି ସୁରକ୍ଷା ପଦକ୍ଷେପ ଗ୍ରହଣ କରିବାକୁ ନିଦେ୍ର୍ଦଶ ଦେଇଛନ୍ତି ।
ହରିଦାସପୁର- ପାରାଦୀପ ରେଳ ଲାଇନ ନିର୍ମାଣ ପାଇଁ ପରିବେଶ ଅନୁମତି ପ୍ରମାଣପତ୍ର ନଥିବା ସତ୍ୱେ ରେଳ ବିକାଶ ନିଗମ ଲିମିଟେଡ (ଆରଭିଏନଏଲ) ଲଘୁ ଖଣିଜ ସାମଗ୍ରୀ ଓ ମାଟି ଉତୋଳନ କରିବାରୁ ନଦୀବନ୍ଧ ପ୍ରଭାବିତ ହେବାରୁ ଏନଜିଟିଙ୍କ ହସ୍ତକ୍ଷେପ ଲୋଡା ଯାଇଥିଲା ।
ଠିକାଦାରମାନେ ପରିବେଶ ଅନୁମତି ପ୍ରମାଣପତ୍ର ଓ ତହସିଲଦାରଙ୍କ ଅନୁମତି ବିନା ବେଆଇନ ଭାବେ ରେଳପଥ ନିର୍ମାଣ ପାଇଁ ବାଲି, ମୋରମ ଓ ମାଟି ଖୋଳୁଥିବା ଅଭିଯୋଗ ହୋଇଥିଲା ।
ଅଭିଯୋଗ ବିଚାରକୁ ନେଇ ଏନଜିଟି ପକ୍ଷରୁ ଏନଆଇଟି, ରାଉରକେଲାକୁ ନଦୀଶଯ୍ୟା ସର୍ବେକ୍ଷଣ ଦାୟିତ୍ୱ ଅର୍ପଣ କରିଥିଲେ ।
ଏନଆଇଟି, ରାଉରକେଲା ନିଜ ରିପୋର୍ଟରେ ପ୍ରତିକୂଳ ପରିବେଶ ପ୍ରଭାବର ମୁକାବିଲା ପାଇଁ ବ୍ରାହ୍ମଣୀ ଓ ମହାନଦୀ ବନ୍ଧ ମରାମତି ପାଇଁ ସୁପାରିଶ କରିଥିଲେ ।
ଏହି ରିପୋର୍ଟକୁ ବିଚାରକୁ ନେଇ ଏନଜିଟି କେନ୍ଦ୍ରାପଡା ଜିଲ୍ଲାପାଳଙ୍କୁ ଚାରି ମାସ ମଧ୍ୟରେ ପଦକ୍ଷେପ ନେବାକୁ ନିଦେ୍ର୍ଦଶ ଦେଇଛନ୍ତି ।
ପୂର୍ବରୁ ଏନଜିଟି ପରିବେଶ କ୍ଷତିପୂରଣ ବାବଦରେ ୨ କୋଟି ୫୨ ଲକ୍ଷ ୧୧ହଜାର ୬୩୨ ଟଙ୍କା ଉଲ୍ଲଂଘନକାରୀଙ୍କ ଠାରୁ ଆଦାୟ କରିବା ନିଦେ୍ର୍ଦଶ ଉପରେ ଓଡିଶା ହାଇକୋର୍ଟ ରହିତାଦେଶ ଜାରି କରିଛନ୍ତି ।
କେନ୍ଦ୍ରାପଡା, ନଭେମ୍ବର ୧୬ (ଲୋକାଲୱାୟାର): ଲଘୁଚାପଜନିତ ଅଦିନିଆ ବର୍ଷା ଯୋଗୁଁ କେନ୍ଦ୍ରାପଡା ଓ ଆଖପାଖ ଅଂଚଳର ମତ୍ସ୍ୟଜୀବିମାନେ ଚାରି ଦିନ ହେଲା ସମୁଦ୍ରକୁ ମାଛ ଧରିବାକୁ ଯାଇ ପାରୁନାହାନ୍ତି ।
ସେପଟେ ଅଲିଭରିଡଲେ କଇଁଚଙ୍କ ସୁରକ୍ଷା ପାଇଁ ଗହୀରମଥାର ୨୦ କିଲୋମିଟର ଦୂରତାରେ ମାଛ ଧରା ପ୍ରତିବନ୍ଧକ ଜାରି ହୋଇଛି ।
ଲଗାତର ୮ଟି ଲଘୁଚାପ ଯୋଗୁଁ ମତ୍ସ୍ୟଜୀବିମାନଙ୍କ ସ୍ଥିତି ଶୋଚନୀୟ ହୋଇ ପଡିଥିବା ବେଳେ ବନ ଅଧିକାରୀମାନେ ନିଷିଦ୍ଧ ଅଂଚଳରୁ ପ୍ରାୟ ୧୦ଟି ମାଛଧରା ଡଙ୍ଗା ଜବତ କରିବା ସହ ୩୦ରୁ ଅଧିକ ମତ୍ସ୍ୟଜୀବିଙ୍କୁ ଗିରଫ କରିବା ପରିସ୍ଥିତିକୁ ସଙ୍ଗୀନ କରିଛି ବୋଲି ଓଡିଶା ପାରମ୍ପରିକ ମତ୍ସ୍ୟଜୀବି ସଂଘର ସଭାପତି ପ୍ରସନ୍ନ ବେହେରା କହିଛନ୍ତି ।
ଲଗାଣ ବର୍ଷା ସାଙ୍ଗକୁ ସମୁଦ୍ରରେ ଉଚ୍ଚ ଜୁଆର ଆସୁଥିବାରୁ ଶନିବାର ଠାରୁ ମାଛ ଧରିବାକୁ ଯାଇ ହେଉନାହିଁ ବୋଲି ରାମନଗର ଗାଁର ମତ୍ସ୍ୟଜୀବି ଶମ୍ଭୁନାଥ ମଣ୍ଡଳ କହିଛନ୍ତି ।
ସମୁଦ୍ର ଅସ୍ଥିର ଥିବାରୁ ଚାରି ଦିନ ହେଲା ମାଛ ଧରିବାକୁ ଯାଇନାହୁଁ । ବାରମ୍ବାର ଲଘୁଚାପ ଆମ ଜୀବନ ଦୁର୍ବିସହ କରି ଦେଲାଣି ବୋଲି କହିଛନ୍ତି ବତୀଘର ଗାଁର ମତ୍ସ୍ୟଜୀବି ମହାଦେବ ଦାସ ।
କେନ୍ଦ୍ରାପଡା, ନଭେମ୍ବର ୧୫ (ଲୋକାଲୱାୟାର): ଗହୀରମଥାର ହାବେଳିଖଟି ବେଳାଭୂମିରେ ବନ ବିଭାଗ ପକ୍ଷରୁ ନିକଟରେ ପାଂଚଟି ନୂଆ କଟେଜ ନିର୍ମିତ ହୋଇଥିବା ବେଳେ ଚାରିଟି ପୁରୁଣା କଟେଜ ମରାମତି କରାଯାଇଛି ।
ଏହି ବେଳାଭୂମିରେ ପର୍ଯ୍ୟଟକମାନେ ଅଲିଭ ରିଡଲେ କଇଁଚଙ୍କ ଅଣ୍ଡାଦାନ ଦେଖିପାରିବେ ।
ଝାଉଁ ଓ ହେନ୍ତାଳ ବଣର ପ୍ରାକୃତିକ ପରିବେଶ ମଧ୍ୟରେ ଥିବା ଏହି କଟେଜଗୁଡିକରେ ପର୍ଯ୍ୟଟକମାନେ ଜଙ୍ଗଲି କୁକୁଡା, ଚିତ୍ରା ହରିଣ, ବିଲୁଆ ଆଦି ଦେଖି ପାରିବେ ।
ପକ୍ଷୀ ପ୍ରେମୀଙ୍କ ପାଇଁ ଏହି ସ୍ଥାନଟି ଭୂସ୍ୱର୍ଗ କହିଲେ ଅତୁ୍ୟକ୍ତି ହେବ ନାହିଁ । ହାବେଳିଖଟି ନିକଟସ୍ଥ ସମୁଦ୍ରରେ ବହୁ ଡଲଫିନ ଅଛନ୍ତି ।
ବୋଟ ଯୋଗେ ଗୁପ୍ତି ଠାରୁ ବାଉଁଶଗଡା ମୁହାଣ ୩୦ ମିନିଟ ସମୟ ଲାଗିଥାଏ ।
ବାଉଁଶଗଡରୁ ହାବେଳିଖଟି ଦୁଇ କିଲୋମିଟର ରାସ୍ତା ଚାଲି ଚାଲି ଅତିକ୍ରମ କଲା ବେଳେ ହେନ୍ତାଳ ବଣ, ପକ୍ଷୀ, ଚିତ୍ରା ହରିଣ ଓ ଅନ୍ୟାନ୍ୟ ପଶୁପକ୍ଷୀ ପ୍ରକୃତି ପ୍ରେମୀ ପର୍ଯ୍ୟଟକଙ୍କ ମନ ମୋହିବେ ବୋଲି ବୋଲି ଭିତରକନିକା ଡିଏଫଓ ଜେଡି ପତି କହିଛନ୍ତି ।
ସାହସୀ ଓ ପ୍ରକୃତି ପ୍ରେମୀ ପର୍ଯ୍ୟଟକମାନେ ଏହି ନିର୍ଜନ ବେଳାଭୂମିରେ ସମୟ କଟାଇବାକୁ ପସନ୍ଦ କରିବେ ।
କଟେଜଗୁଡିକରେ ସମସ୍ତ ପ୍ରକାର ସୁବିଧା ରହିଛି । ବାଥରୁମରେ ମଧ୍ୟ ଥଣ୍ଡା ଓ ଗରମ ପାଣି ଆସୁଛି ।
ରେସ୍ତୋରାଁରେ ଆନ୍ତର୍ଜାତିକ ଓ ସ୍ଥାନୀୟ ଖାଦ୍ୟ ମିଳୁଛି ବୋଲି କେନ୍ଦ୍ରାପଡାର ଟୁର ଅପରେଟର ପ୍ରଦୀପ ଦାସ କହିଛନ୍ତି ।
କେନ୍ଦ୍ରାପଡା, ନଭେମ୍ବର ୧୩ (ଲୋକାଲୱାୟାର): ଭିତରକନିକା ଜାତୀୟ ଉଦ୍ୟାନ ଅନ୍ତର୍ଗତ ଗର୍ଜନପୁର ମାଛ ବଜାରରୁ ବନ ବିଭାଗ ଅଧିକାରୀମାନେ ଦୁଇଟି ଶାଙ୍କୁଚ ଜବତ କରିବା ସହ ସାମୁଦ୍ରିକ ଜୀବ ଶିକାର ଅଭିଯୋଗରେ ଦୁଇ ମତ୍ସ୍ୟଜୀବିଙ୍କୁ ଗିରଫ କରିଛନ୍ତି ।
ଗିରଫ ମତ୍ସ୍ୟଜୀବିମାନେ ହେଲେ ଶଙ୍ଖାଳି ମାଝି ଓ ତାଙ୍କ ପୁଅ ସୁଶାନ୍ତ ମାଝି ।
ଭାରତୀୟ ବନ୍ୟପ୍ରାଣୀ ଆଇନର ସୂଚୀ ୧ରେ ସଂରକ୍ଷିତ ଗାଙ୍ଗେୟ ଶାଙ୍କୁଚ ବିଲୁପ୍ତପ୍ରାୟ ପ୍ରଜାତିରେ ସ୍ଥାନ ପାଇଛି ।
ବନ୍ୟପ୍ରାଣୀ ସଂରକ୍ଷଣ ଆଇନ, ୧୯୭୨ ଅନୁଯାୟୀ ଏହି ଦୁଇ ମତ୍ସ୍ୟଜୀବିଙ୍କୁ ଗିରଫ କରାଯାଇଛି ବୋଲି ଭିତରକନିକା ଡିଏଫଓ ଜେଡି ପତି କହିଛନ୍ତି ।
ବେଆଇନ ଶିକାର ଯୋଗୁଁ ରାଜ୍ୟରେ ଗାଙ୍ଗେୟ ଶାଙ୍କୁଚଙ୍କ ସଂଖ୍ୟା କମିବାରେ ଲାଗିଛି ।
ପଶ୍ଚିମବଙ୍ଗ, ଆନ୍ଧ୍ରପ୍ରଦେଶ, ତାମିଲନାଡୁ ଆଦି ସ୍ଥାନକୁ କ୍ୱିଂଟାଲ କ୍ୱିଟାଲ ଶାଙ୍କୁଚ ବନ ବିଭାଗ ଅଧିକାରୀଙ୍କ ଜାଣତରେ ଚାଲାଣ ହେଉଛି ।
ସାମୁଦ୍ରିକ ଜୈବ ମଣ୍ଡଳ ପାଇଁ ଶାଙ୍କୁଚ ବେଶ ଗୁରୁତ୍ୱପୂର୍ଣ୍ଣ ବୋଲି ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳ ବଣ ସଂରକ୍ଷଣ ସମିତିର ସମ୍ପାଦକ ହେମନ୍ତ ରାଉତ କହିଛନ୍ତି ।
କେନ୍ଦ୍ରାପଡା, ନଭେମ୍ବର ୧୨(ଲୋକାଲୱାୟାର): ବଙ୍ଗୋପସାଗରରେ ଲଘୁଚାପ ଯୋଗୁଁ ଦୁଇ ଦିନ ଧରି ବର୍ଷା ଯୋଗୁଁ କେନ୍ଦ୍ରାପଡା ଓ ଆଖପାଖ ଅଂଚଳରେ ବ୍ୟାପକ ବିଆଳି ଫସଲ ନଷ୍ଟ ହୋଇଛି ।
ବାରମ୍ବାର ଅଦିନିଆ ବର୍ଷା ଚାଷୀମାନଙ୍କ ମେରୁଦଣ୍ଡ ଦୋହଲାଇ ଦେଲାଣି ବୋଲି କେନ୍ଦ୍ରାପଡାର ଚାଷୀ ଅଜିତ ପରିଡା କହିଛନ୍ତି ।
ଆଳି, ମହାକାଳପଡା, ରାଜନଗର, ମାର୍ଶାଘାଇ, ରାଜକନିକା ଓ ଗରଦପୁର ବ୍ଲକ ଅନ୍ତର୍ଗତ ବହୁ ଗାଁରେ ଫସଲ ନଷ୍ଟ ହୋଇଛି ।
ତୁରନ୍ତ ସର୍ଭେ କରି ପ୍ରଭାବିତ ଚାଷୀଙ୍କୁ କ୍ଷତିପୂରଣ ପ୍ରଦାନ କରିବାକୁ କୃଷକ ନେତା ବିଜୟ ପରିଡା ଦାବି କରିଛନ୍ତି ।
ବର୍ଷା ଯୋଗୁଁ ଫସଲ ନଷ୍ଟ ହୋଇଯାଇଥିବା ବେଳେ ବ୍ୟାଙ୍କ ଲୋନ କେମିତି ଭରଣା ହେବ ସେ ଚିନ୍ତା ଘାରିଲାଣି ବୋଲି ରାଜକନିକାର ଚାଷୀ ଭରତ ବେହେରା କହିଛନ୍ତି ।
ଅମଳ ହେବା ସମୟ ଆସିଗଲାଣି । ସପ୍ତାହକ ମଧ୍ୟରେ ବିଲରୁ ପାଣି ନକମିଲେ ଫସଲ ନଷ୍ଟ ହୋଇଯିବ ବୋଲି ଆଳିର ପରେଶ ସାହୁ କହିଛନ୍ତି ।
ତେବେ ବର୍ଷା ଯୋଗୁଁ ଯେଉଁ ଚାଷୀଙ୍କ ଫସଲ ନଷ୍ଟ ହୋଇଥିବା ସେମାନଙ୍କୁ କୃଷି ବିଭାଗ ସହାୟତା ପ୍ରଦାନ କରିବ ବୋଲି ଜିଲ୍ଲା କୃଷି ଅଧିକାରୀ, କେନ୍ଦ୍ରାପଡାଙ୍କ କାର୍ଯ୍ୟାଳୟର ଜଣେ ଅଧିକାରୀ କହିଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
